**8 дәріс. Оқытудың пәндік-бағдарлық технологиялары**

**Бағдарлы оқыту дегеніміз** – жалпы білім беретін мектептің жоғарғы буынында оқытуды даралауға, оқушынын әлеуметтендіруге, сонымен бірге, мектептің жоғарғы сатысы мен орта және жоғарғы кәсіби білім берудегі сабақтастықты жүзеге асыруға бағытталған арнайы дайындау жүйесі.

**Бағдарлы оқытудың мақсаты –**жалпы білім беретін мектептің жоғарғ,ы сыныптарында оқушыны еңбек нарығының нақты сұраныстарын ескере отырып, әлеуметтендіруге бағытталған арнайы дайындау жүйесін жасау.

**Бағдарлы оқытудың негізгі міндеттері:**

* Жалпы орта білім бағдарламасының жеке пәндерін тереңдете оқыту
* Білім мазмұныны саралауға және әр оқушының жеке білімдік траекториясын құруға жағдай жасау;
* Жалпы орта және кәсіби білім арасындағы сабақтастықты, бағдарлы сынып оқушыларын жоғарғы оқу орныныда білімін жалғастыруға дайындауды қамтамасыз ету.

**Мақсатқа жету жолдары:**

* мектептің жоғарғысатысында бағдарлы оқытуды жаппай енгізу жағдайындағы оқыту процесінің құрамын, мазмұны мен ұйымдастырылуын, өзгертуді қамтамсыз ететін бағдарлы оқыту қызметінің нормативтік-құқықтық базасын жетілдіру;
* оқу жоспарларының мектептік компонентін қамтамасыз ету үшін білім беру жүйесінде байқаудан өткізілген қолданбалы курстар мен таңдау курстарының мәліметтер қоры ретіндегі тізбесін жасау;
* бағдарлы оқыту бағдарламасын ресурстық тұрғыдан қамтамасыз ету;
* бағдарлы оқытудың теориялық жәнеәдістемелік құраушыларын қамтамсыз ететін бағдарлы оқыту бағдарламаларын, жаңа буын оқулықтары мен оқу әдістемелік кешенімен жетілдіру;
* бағдарлы емес пәндер бойынша біртұтастүсінік қалыптастыруға бағытталған кіріктірілген оқу курстарын дайындауды ұйымдастыру;
* бағдарлы оқыту бағдарламалары бойынша оқытудың типтеріне сәйкес мамандарды қайта даярлықтан өткізу;
* білім беру мекемелері мен оқытушылардың бағдарлы оқыту бағдарламаларын жүзеге асыру құқығын сертификаттау,
* 9 сынып оқушыларына бағдарлы оқыту бағдарламаларын дұрыс таңдауға мүмкіндік беретін бағдаралды дайындықты жүргізу;
* бағдарлы оқытуды кеңкөлемде жүзеге асыруды қолға алу сияқты міндеттерді шешу

**Бағдарлы оқытуды ұйымдастыру үлгілері**деп нақты жағдайларда бағдарлы оқыту түрлерін жүзеге асыру тәсілдерін айтады. Бағдарлы оқытуды ұйымдастыру үлгілерінің мүмкін нұсқалары ретінде мыныларды атауға болады:

**Мектепішілік бағдарлау үлгісі** деп бағдарлы оқытуды білім беретін бір ғана мекеменің күшімен ұйымдастыруды айтады.Бұл жағдайда жалпы білім беретін мекеме бірбағдарлы немесе көпбағдарлы болуы мүмкін.

**Бірбағдарлы**білім беретін мекеме таңдалып алынған бір ғана бағдарды, мысалы, жаратылыстану-математикалық немесе қоғамдық-гуманитарлық бағдарды жүзеге асырады.

**Көпбағдарлы**білім беретін мекеме оқытудыңбірнеше бағдарын, мысалы, жаратылыстану-математикалық және қоғамдық-гуманитарлық бағдарды жүзеге асырады.

Бағдарлы оқытуды ұйымдастырудыңосы үлгісін енгізу кезінде жалпы білім беретін мектептер нақты бағдарға бағытталады және сонымен қатар оқушыларға белгілі бір бағдарлы пәндердің, қолданбалы нмнесе таңдау курстарының санын елеулі арттыру есебімен өздерінің жеке бағдарлы білім беру бағдарламаларын толық көлемде жүзеге асыруға мүмкіндік береді.

**Тораптық бағдарлау үлгісі**ресурстық орталық базасында және әлеуметтік серіктестік негізінде оқыту арқылы жүзеге асырлады.

*Бағдарлы оқытуды ресурстық орталық негізінде ұйымдастыру кезінде жалпы орта білім беретін бірнеше мектеп материалдық және кадрлық әлеуеті жеткілікті, неғұрлым күшті бір ғана жалпы білім беретін мекеме-«ресурстық орталық» төңірегіне шоғырланады.*

Бұл жағдайда жалпы білім беретін мектеп базалық жалпы білім беретін оқу курстарын, ал ресурстық орталық бағдарлы жалпы білім беретін курстарды жүзеге асырады.

*Бағдарлы оқытуды әлеуметтік серіктестік негізінде ұйымдастыру кезінде білім беретін түрлі типтегі мекемелер -мектептің әлеуметтік серіктестері торабы шеңберінде бағдарлы дайындық беріледі. Торап шеңберінде бағдарлы курстар мен таңдау курстарын мектептің әлеуметтік серіктестері, яғни шағын жинақы орналасқан білім беру, мәдениет жәнеспорт мекемелерінің әртүрлі типтері мен түрлері ұсынылады.*

Бұл жағдайда жалпы білім беретін мектеп базалық жалпы білім беретін оқу курстарын, ал мектептің әлеуметтік серіктестері:

* бағдарлы жалпы білім беретін курстарды;
* тәжірибеден өткізуді;
* жобалық және зерттеу жұмыстарын;
* оқушылардың шығармашылық қабілетін дамытуды жүзеге асырады;

Аудан орталықтарындағы мектептер мен ауыл мектептері жағдайында бағдарлы оқытуды ұйымдастырудыңмектепішілік үлгісі де, тораптық үлгісі де жүзеге асырылуы мүмкін.

Ауыл мектептерінде бағдарлы оқытуды ұйымдастыруда әртүрлі факторлар қамтылуы тиіс. Солардыңішінде ауылдағы барлық мектеп саны, мектеп статусы педагогикалық кадрлармен қамтылуы, қосымша білім беруді ұйымдастыру мен ресурстық мүмкіндіктері, графикалық орналасуы негізгі факторлар болып есептеледі.

Осы факторларды ескере келе, ауылдық жағдайда бағдарлы оқытудың төмендегідей қосымша түрлерін ұсынуға болады:

* оқытудың интернаттық жүйесі;
* пәндерді қарқынды жүйеде оқыту;
* жалпы білім беретін және бағдарлы пәндерді алмастыра оқыту (бір күнде немесе бір аптада);
* қашықтықтан оқыту
* бағдар бойынша жасшамалары әртүрлі оқушыларды біріктіріп оқыту.

Адамның өз мамандығына қаншалықты қанағаттануы мен өз өміріне қаншалақты риза екендігінің арасында тікелей байланыс бар. Бір жағынан, кәсіп таңдау – болашаққа үңілу болса, екінші жағынан, ол - өзіннің ішкі жан дүниене үңілу. Дұрыс таңдалмаған мамандықтың жағымсыз тұстары тек адамның өзіне ғана емес, бүкіл қоғамға кері әсерін тигізеді. Ғалымдардың есебі бойынша мамандықты дұрыс таңдау кадрлар тұрасыздығын – 2 – 2,5 есе азайтса, еңбек өнімділігін 10 – 15 % ке арттырады да, кадрларды оқытуға жұмсалатын қаржыны – 1, 5 – 2 есеге азайтады екен. Адамның кәсіби өзін табу бағдарына көптеген факторлар әсер етеді, соның ішіндегі ең маңыздылары:

* мамандық және оның қажеттілігі туралы білу ;
* бейімділіктер (қызығушылық, еңбек түрткісі, ынтасы );
* қабілеттер, денсаулық (ішкі мүмкіндіктер мен шектеулер );
* Ықылас деңгей мен өзін - өзі бағалау;
* ата – ананың, отбасының көзқарасы;
* құрбы – достарының көзқарасы;
* мұғалімдер мен мамандардың көзқарасы;
* жеке кәсіби жоспар – адамның кәсіби салада неге және қалай жету керектігі жөніндегі пайымдар жүйесі.